Ratchet & Clank (videopeli)

**Ratchet & Clank** on Insomniac Gamesin kehittämä ja Sonyn julkaisema tasohyppely/ammuntapeli. Peli julkaistiin vuonna  PlayStation 2:lle, ja se on ensimmäinen peli *[[Ratchet & Clank (pelisarja)|Ratchet & Clank]]* -pelisarjassa.

Peli lähtee liikkeelle, kun Lombax-rotuinen mekaanikko Ratchet tapaa kotiplaneetallaan Clank-nimisen robotin. Clank saa selville, että blarg-nimistä rotua edustava puheenjohtaja Drek suunnittelee luovansa rodulleen uuden planeetan tuhoamalla muita planeettoja ja käyttämällä niiden osia. Clank suostuttelee Ratchetin auttamaan häntä etsimään avuksi kuuluisa supersankari, Kapteeni Qwark, mutta pian he huomaavat, että heidän pitää pelastaa galaksi kahden kesken.

Peli sisältää suuren määrän aseita ja laitteita, joiden avulla pelaajan tulee päihittää vihollisia ja suorittaa pulmanratkaisutehtäviä kuvitteellisen Solana-galaksin eri planeetoilla. Pelissä on myös useita minipelejä, kuten kilpailuja ja lukkojen tiirikointia, jotka pelaajan täytyy läpäistä jatkaakseen eteenpäin. Ennen Ratchet and Clankia Insomniac Gamesin oli tarkoitus tehdä peli nimeltä Girl With A Stick, josta kuitenkin kehittyi Ratchet and Clank.

## Pelaaminen

*Ratchet & Clankin* pääasiallinen pelattava hahmo on Ratchet, jota pelaaja ohjaa kolmannen persoonan kuvakulmasta. Pelaaja kulkee erilaisten peliympäristöjen lävitse käyttäen monia epätavallisia aseita ja laitteita vihollisten tuhoamiseen ja esteiden ylittämiseen. Pelissä voi hankkia enintään 35 asetta ja laitetta. Pelin alussa käytettävissä on vain kaksi asetta; “OmniWrench 8000”-jakoavain, joka on monikäyttöinen lähitaisteluase, ja Bomb Glove, lyhyen välimatkan kranaatinheitin. Suorittaessaan tehtäviä pelin useilla planeetoilla pelaaja saa käyttöönsä lisää aseita ja laitteita, joita ovat muun muassa Blaster (automaattipistooli), Pyrocitor (liekinheitin) ja Suck Cannon (ase, joka imee pienet viholliset ja muuntaa ne ammuksiksi). Aseet joko löydetään tai ostetaan pulteilla, jotka ovat pelin valuuttaa. Peli sisältää myös härveleitä joihin lukeutuu mm. Swingshot (narupistooli), jolla Ratchet voi tarttua erilaisiin kohteisiin ja Hologuise, joka muuttaa Ratchetin tietynlaisen robotin näköiseksi hologrammiksi. Pultteja kerätään voitetuilta vihollisilta ja ympäri pelimaailmaa sirotelluista laatikoista. Pelaajan tulee myös ostaa ammuksia useimpiin aseisiin, mutta jotkin aseet toimivat ilman ammuksia. Ammuksia löydetään laatikoista ja ostetaan asekauppiailta. Läpäistyään pelin pelaaja voi aloittaa pelin alusta “challenge mode” -tilassa, jolloin vaikeustaso nousee merkittävästi mutta ensimmäisellä pelikerralla hankitut pultit ja aseet säilyvät. Pelaaja voi myös ostaa kultaisia aseita, jotka ovat voimakkaampia versioita tavallisista aseista. Pelihahmon terveydentilasta kertoo nanotech, jota on alussa neljä kappaletta mutta jota voi pelin edetessä laajentaa kahdeksaan.

Normaalisti Clank ratsastaa Ratchetin selässä ja toimii rakettireppuna tai jonain vastaavana laitteena. Tilanteissa, joissa Ratchet ei pysty tutkimaan jotain aluetta, Clankista tulee pelattava hahmo. Clank kykenee ohjaamaan “Gadgebotteja”, itsensä kaltaisia pienempiä robotteja, ja suorittamaan niiden avulla tiettyjä tehtäviä. Kilpaileminen esiintyy pelissä leijulautakilpailujen muodossa. Jotkut kilpailut ovat tarpeellisia pelissä etenemisen kannalta, toiset taas ovat valinnaisia. Pelissä on myös yksi taso avaruustaistelua ja yksi taso säiliöalusten ampumista ilmassa lentäen. Useimmilla tasoilla on minipelejä, joilla avataan ovia, levitetään siltoja tai nostetaan alustoja.

## Tarina

Planeetta Quartulla sijaitsevassa sotabottitehtaassa valmistuu poikkeuksellisesti yksi pieni, mutta älykäs robotti. Se löytää infobotin, ja kauhistuu sen kautta näkemästään videonauhoitteesta. Botti pakenee planeetalta avaruusaluksella, mutta se ammutaan alas ja tekee pakkolaskun planeetta Veldinille. Veldinillä lombax-rotuinen mekaanikko Ratchet rakentaa avaruusalusta, kun karkuribotin alus tekee pakkolaskun lähelle hänen kotiaan. Ratchet löytää botin ja antaa tälle lempinimen Clank. Clank näyttää löytämänsä infobotin, jonka nauhoitteesa blarg-rotuinen puheenjohtaja Drek kertoo kotiplaneettansa Orxonin olevan asumiskelvoton saasteiden ja liikakansoituksen vuoksi. Drekin ratkaisu oli koota rodulleen uusi kotiplaneetta muista planeetoista irrotetuista osilla, mikä johtaisi näiden planeettojen tuhoutumiseen. Clank suostuu toimimaan Ratchetin aluksen ”robottisytytysjärjestelmänä”, jos Ratchet auttaa häntä pääsemään infobotissa mainitulle planeetta Novalikselle. Drek huomaa heidän lähtönsä Veldinistä, ja alkaa jahdata heitä.

Matkattuaan läpi useiden planeettojen, estäen Drekin suunnitelmia, kaksikko viimein löytää lopulta planeetta Rilgarilta Solana-galaksin kuuluisan ”supersankarin”, Kapteeni Qwarkin, ja pyytää tämän apua Drekin pysäyttämisessä. Qwark rohkaisee heitä todistamaan sankarillisuutensa läpäisemällä vaarallisen esteradan päämajassaan planeetta Umbriksella. Heidän läpäistyä esteradan, Qwark kuitenkin pettää heidät, paljastaa olevansa Drekin palveluksessa päästäkseen tämän uuden planeetan puolestapuhujaksi ,ja jättää kaksikon blargilaisen rymypedon armoille. Ratchet tuhoaa rymypedon, mutta on katkera ja vihainen Clankille, joka antoi Qwarkin huijata heitä. Clank yrittää suostutella Ratchetia jatkamaan tehtävää Drekin pysäyttämiseksi, mutta Ratchet janoaa kostoa Qwarkille. He pysäyttävät blargien hyökkäyksiä yhä useammalla planeetalla, kunnes he lopulta kohtaavat ja päihittävät Qwarkin avaruustaistelussa blargien Gemlik-kuuasemalla. Pian tämän jälkeen Drek hyökkää kuuaseman lähellä sijaitsevalle planeetta Oltanikselle. Nähdessään Drekin aiheuttaman tuhon, Ratchet sopii riitansa Clankin kanssa, ja päättää aidosti auttaa tätä pysäyttämään Drekin.

Päästyään Quartulle, Ratchet ja Clank saavat selville, että Drek on saanut uuden planeettansa vihdoinkin valmiiksi, ja kehittänyt Planeetantuhoajan () tuhotakseen Veldinin ja vallatakseen sen kiertoradasta uudelle planeetalleen. Ratchet raivostuu tästä, ja vannoo kostavansa Drekille. Palattuaan Veldinille, Ratchet ja Clank kohtaavat Drekin ja blargit viimeisessä taistelussa Planeetantuhoajalla. Siellä Drek paljastaa, että hän saastutti Orxonin tahallaan myydäkseen blargeille elintilaa uudelta planeeltaan. Hän aikoisi sen jälkeen saastuttaa myös uuden planeettansa, ja tehdä saman uudestaan tullakseen vieläkin rikkaammaksi. Tästä seuraa taistelu, jonka päätteeksi Drek ajautuu mechansa mukana omalle planeetalleen. Tämän jälkeen Ratchet aktivoi Planeetantuhoajan, tuhoten Drekin planeetan, ja samalla myösitse Drekin. Planeetan kappaleet putoavavat Veldinille, ja pudottavat Ratchetin ja Clankin Planeetantuhoajan reunan yli. Clankin onnistuu pelastaa Ratchet, vaikka hänen kätensä vahingoittuu pahasti Ratchetin painosta. Clank on aikeissa lähteä, mutta Ratchet pyytää hänet kotiinsa, ja tarjoutuu myös korjaamaan Clankin käden. 

Lopputekstien jälkeisessä kohtauksessa Qwark mainostaa televisiossa Personal Hygienator -nimistä laitetta, josta Ratchet ja Clank ovat vastenmielisiä ja sulkevat television.

## Kehitys ja julkaisu

Lopetettuaan työskentelyn *[[Spyro (pelisarja)|Spyro the Dragon]]* -sarjan parissa Insomniac aikoi lanseerata uuden pelin PlayStation 2 -konsolille koodinimellä *I5* (Insomniac-peli 5). Kehittäjät eivät kuitenkaan koskaan innostuneet ajatuksesta, ja idea hylättiin kuuden kuukauden jälkeen. *Ratchet & Clank* pohjautui Brian Hastingsin esittämään ideaan pelistä, jonka pääosassa olisi avaruudessa matkaileva matelija-avaruusolio, joka keräisi erilaisia aseita pelin edetessä. Ratchetin lopulliseen muotoon päädyttiin Insomniacin harkittua useita maanpäällisiä olentoja, mukaan lukien kissoja ja rottia; kissamaiset ominaisuudet erottuivat kehittäjien mielestä edukseen muista, sillä niihin liittyi vaikutelma ketteryydestä. Toinen varhainen idea oli Ratchet, johon kiinnittyisi monta pientä robottia, jotka voisivat suorittaa erilaisia toimintoja. Insomniac kuitenkin käsitti, että monen robotin käyttäminen oli hämmentävää ja loi Ratchetin ulkonäköön epäselvyyttä, minkä vuoksi päädyttiin vain yhteen robottiin, Clankiin. Lopullisesta pelistä leikattiin vain vähän, lukuun ottamatta joitain aseita ja laitteita, jotka ”eivät vain olleet hauskoja”.

Pian sen jälkeen kun projektin nimi oli vaihdettu *I5*:stä *Ratchet & Clankiksi* Naughty Dog kysyi Insomniacilta haluaisivatko he käyttää Naughty Dogin *[[Jak and Daxter: The Precursor Legacy]]ssa* käytettyä peliteknologiaa ja pyysivät vastineeksi Insomniacia jakamaan heidän kanssaan kaikki teknologiaan tehdyt parannukset.

Esituotanto alkoi vuoden 2001 maaliskuun lopulla 35-henkisen ryhmän voimin. Varsinainen tuotanto alkoi marraskuussa 2001, ja projektin loppuun mennessä tuotantoryhmä oli kasvanut 45 henkeen. Peli julkaistiin ensimmäisenä Pohjois-Amerikassa 4. marraskuuta 2002 ja sen jälkeen Australiassa 6. marraskuuta 2002. PAL-alueilla julkaisu tapahtui 8. marraskuuta 2002 ja Japanissa 3. joulukuuta 2002. Marraskuussa 2003 Sony lisäsi pelin Greatest hits -sarjaansa ja vastaavaan PAL-alueiden Platinum-sarjaan 22. elokuuta 2003. Japanissa peli lisättiin The Best -sarjaan 3. heinäkuuta 2003, ja se oli myös Japanissa ainoa peli, jota myytiin yhdessä PlayStation 2:n kanssa.

Pelin kehityksen aikana tehtiin eräitä virheratkaisuja, muun muassa talon sisällä käytetyn työkalun nimeltä Karma jättäminen pois.

## Äänirooleissa

## Vastaanotto
Peli sai hyvät arvostelut ja sitä ylistettiin hyvistä grafiikoista, pelisisällön vaihtelevuudesta ja scifi-tarinasta. Metacriticin yhteenvedossa peli sai 88 pistettä sadasta.

## Lähteet

## Aiheesta muualla
* 
*Insomniac Gamesin virallinen sivusto